Lehoien patioa

Lehoien patioa (gazteleraz Patio de los Leones) Alhambrako patio edo klaustro ikusgarri bat da. 

 Historia 
Granadako Nazarien Erresumako Muhammad V sultanak agindu zuen eraikitzeko bere erregealdiaren bigarren aldian (1362-1391). 1377an hasi ziren eraikitzen, eta hamahiru urte geroago amaitu zen. 

 Ezaugarriak 
Oinplano laukizuzenekoa da, 124 zutabeko arkupeak inguratua. Hauek gehienak ferra arkuak dira ziriharririk gabekoak, aldeetako ateei sarrera ematen diotenak salbu, erdi puntuko arku goratuak baitira horiek. Oso eraikuntza simetrikoa da, arku moten errepikapena eta txandaketagatik gehienbat. 

Zutabeak nazari motakoak dira, oso meheak (jaso behar duten pisua txikia delako) eta bikoteka edo launaka azaltzen dira, baina ez guztiak. Bikoteka azaltzekotan, kapitel kubiko bakarra banatzen dute, ataurique delako estiloarekin apainduta dagoena. Aurreko aterpeko ertzetako dekorazioa ere ataurique erakoa da. 

Erdian hamabi lehoik eusten duten iturri bat dago eta ingurura zabaltzen dien lau ubideek Koranak deskribatutako Paradisuko lau ibaiak adierazten dituzte. 

 Iruditegia 

 Kanpo estekak 

Kategoria:Islamdar arkitektura
Kategoria:XIV. mendean amaitutako eraikinak
Kategoria:Alhambra, Generalife eta Albayzín